Martinus Lutherus
Martinus Lutherus Res apud Vicidata repertae: Nativitas: 10 Novembris 1483; Islebia Obitus: 18 Februarii 1546; Islebia Patria: Sacrum Romanum Imperium Nomen nativum: Martin Luder Familia Genitores: Hans Luther; Margarethe Luther Coniunx: Catharina de Bora Proles: Elisabeth Luther, Paul Luther, Magdalena Luther, Margaretha Luther, Martin Luther, Jr., Johannes Luther Memoria Sepultura: All Saints' Church, Lutherstadt Wittenberg Martinus Lutherus, O.S.A. (natus 10 Novembris 1483; mortuus 18 Februarii 1546), fuit professor theologiae Christianae, presbyter, auctor, compositor, monachus Augustinianus Germanus, atque unus e personis reformationis Christianae maximi momenti. Presbyter ordinatus est anno 1507; mox autem certas doctrinas ususque Ecclesiae Catholicae reicere coepit, praesertim commercium indulgentiarum, quas disputavit in Disputatione pro declaratione virtutis indulgentiarum, nonaginta quinque thesibus academicis anno 1517 propositis. Leo Papa X anno 1520 poposcit, et imperator Carolus V in Concilio Wormatensi anno 1521 iussit, eum suas scripturas renuntiare, sed ipso recusante, excommunicatus est a papa, ac proscriptus est ab imperatore.